Anson Lo回應盧覓雪濃妝論：無傷害任何人就可以，總之尊重
《MIRROR FEEL THE PASSION CONCERT TOUR 2024》澳門站完結後，12子齊齊接受訪問，Anson Lo被盧覓雪在電台節目指化妝太濃，連環發關於化妝話題的帖文反擊，他接受訪問時用開心嘅方法去化解事件。「安慰下自己fans，唔想佢哋咁唔開心，同埋想大家move on，專注喺自己鍾意嘅嘢，化妝係我不嬲鐘意嘅嘢，揀啱場合地化，素顏、濃妝都無咩所謂，總之自己鍾意，無傷害任何人就OK。（好少見咁大反應？）我有⋯⋯心情OK，總之尊重，言行都尊重別人。就算呢5年都收到好多comment，能力、妝容上我不嬲好接受，自己再過濾下決左改變與否，再睇改變與否，往後日子都係咁做。」
Ian個人演唱會座位表公開，問到是否以「鯨魚」作為舞台設計，他即大賣關子，AK即表示「錦鯉」；而AK嘅舞台設計，因與Ian演唱會檔期靠近，所以有部分機關會十分相似。而6月開騷嘅Lokman ，訪問中表示Dee將用生命表演，呼籲大家到時入場支持。